b"\n_START_ARTICLE_\nPinan\n_START_PARAGRAPH_\nPinan (kanjis \xe5\xb9\xb3\xe5\xae\x89 'rahu, rahulik meel'; nt Shotokanis kasutatakse h\xc3\xa4\xc3\xa4ldust Heian) on \xc3\xbcks t\xc3\xa4nap\xc3\xa4eval enamikus karatestiilides harjutatavatest katade seeriatest._NEWLINE_Pinani/Heiani seeria koosneb viiest j\xc3\xa4rjekorras \xc3\xb5petatavast katast (shodan, nidan, sandan, yodan, godan \xe2\x80\x93 jaapani keeles 'esimene aste', 'teine aste' jne). Kuigi Pinani ja Heiani katad on sama algup\xc3\xa4ra, on need siiski \xc3\xbcksikasjade osas k\xc3\xbcllaltki erinevad. Enamasti peetakse Pinani katade algup\xc3\xa4raks Kushanku katat ja veel lisaks m\xc3\xb5nda (nt Bassai, Gojushiho), aga on ka teistsuguseid arusaamu, n\xc3\xa4iteks osutatakse Channanile kui v\xc3\xb5imalikule algup\xc3\xa4rale._NEWLINE_Katade \xc3\xb5petamise j\xc3\xa4rjekord stiiliti erineb, n\xc3\xa4iteks Shotokanis \xc3\xb5pitakse esimesena Heiani katat, millele vastab Wado-ryu teine Pinani kata, seega vastab Shotokani Heian shodan hoopis Wado-ryu Pinan nidanile ja Wado Pinan shodan Shotokani Heian nidanile.\n_START_SECTION_\nPinani katad\n_START_PARAGRAPH_\nPinani katad t\xc3\xb6\xc3\xb6tas v\xc3\xa4lja Itosu Anko vastukaaluks keerulisematele katadele, et oleks v\xc3\xb5imalik \xc3\xb5pilastele j\xc3\xb5ukohaselt karatet \xc3\xb5petada. Pinaneid \xc3\xb5pitakse t\xc3\xa4nap\xc3\xa4eval Wado-ryus, Kyokushinkais, Shito-ryus.\n_START_SECTION_\nHeiani katad\n_START_PARAGRAPH_\nHeiani katad on Gichin Funakoshi poolt \xc3\xbcmber nimetatud ja modifitseeritud Pinani katad ning neid \xc3\xb5pitakse t\xc3\xa4nap\xc3\xa4eval Shotokanis."